**DRAFT**

# **DECIZIA ETAPEI DE ÎNCADRARE**

## Nr. număr din 13.10.2017

....

Ca urmare a solicitării de emitere a acordului de mediu adresate de **U.A.T. COROIEȘTI**, cu sediul în sat Coroiești, str. Principală, comuna Coroiești, județul Vaslui, înregistrată la APM Vaslui cu nr. 6603/29.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.10.2017, că proiectul ***"* Pod beton armat peste pârâul Pereschiv în localitatea Chilieni, comuna Coroiești, județul Vaslui *"*** propus a fi amplasat în intravilanul satului Chilieni, comuna Coroiești, județul Vaslui nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, punctul: *10 e - construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1;*

b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

- mărimea proiectului – proiectul prevede reconstrucția unui pod din beton armat peste pârâul Pereschiv, într-o secțiune amplasată în marginea vetrei satului Chilieni, pe un drum sătesc lateral stânga drumului comunal S 268, precum și modernizarea traseelor de drum vicinale amplasamentului podului și amenajarea albiei pârâului în zona podului.

Caracteristici:

* rampe de acces:

- lungime grindă prefabricată L= 18,00 m;

- lungime de calcul L= 17,40 m;

- volum beton grindă Vb = 3.80 mc/sec;

- greutate grindă G = 14.50 t/buc;

- număr prefabricate N = 6 buc;

* pod din beton armat
* lungime pod – 18.00 m;
* lățime pod (suprastructură) – 6.30 m;
* deschidere de calcul – 17.40 m;
* ziduri întoarse – 2x3,0 m;
* parte carosabilă – 5,50 m;
* pantă hidraulică – 0,2%;
* debitul maxim in regim natural (0.5%) – 78.00 mc/s;
* debitul de calcul capabil in regim amenajat – 82.35 mc/s;
* cota roșie pe pod – 167.37 m;
* înălțimea de liberă trecere – 0.50 m;
* înălțimea de siguranță – 0.50 m;
* cota fundului albiei in ax podet – 163.90 m;
* aria secțiunii de scurgere – 20.33 mp

Rampele de acces la pod au lungime totală de 500 m.

Sistemul rutier s-a stabilit conform cu clasa tehnica a drumului:- strat de fundație din balast de 20 cm grosime.

Împietruirea acostamentelor se va realiza cu piatră spartă de 15 cm grosime .

Amenajarea albiei se va face corectând traseul albiei în zona podului după un nou traseu care urmărește cursul existent al pârâului și care asigură scurgerea apelor în condiții de siguranta, asigură stabilitatea malurilor și a versanților.

Colectarea apelor provenite din precipitații se va realiza prin intermediul rigolelor și șanturilor realizate din pământ bine compactat. Descărcarea apelor colectate se va realiza prin amenajarea unor podețe tubulare dimensionate corespunzator debitelor de evacuat.

- cumularea cu alte proiecte – nu este cazul;

- utilizarea resurselor naturale - materiale de construcţii în cantităţi mici;

- producţia de deşeuri – deşeurile de materiale de construcţii se vor depozita la locul stabilit de Primăria comunei Coroiești, iar deșeurile reciclabile se vor valorifica prin agenți economici autorizați;

- emisiile poluante, inclusiv zgomotul şi alte surse de disconfort: - nu este cazul;

- riscul de accident, ţinându-se seama în special de substanţele şi de tehnologiile utilizate – nu este cazul.

**Localizarea proiectului**

- utilizarea existentă a terenului – terenul în suprafață de 12000 mp este situat în intravilanul satului Chilieni, comuna Coroiești și aparține domeniului public, aflat în administrarea UAT-ului Coroiești. Accesul la obiectiv se va realiza prin drumul sătesc nr. 268 cu care se învecinează în partea de est.

- relativa abundenţă a resurselor naturale din zonă, calitatea şi capacitatea regenerativă a acestora – se vor folosi resurse naturale în cantităţi mici;

- capacitatea de absorbţie a mediului, cu atenţie deosebită pentru:

a) zonele umede - nu este cazul;

b) zonele costiere - nu este cazul;

c) zonele montane şi cele împădurite - nu este cazul;

d) parcurile şi rezervaţiile naturale - nu este cazul;

e) ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale şi bazine piscicole amenajate etc. - nu este cazul;

f) zonele de proteţie specială – nu este cazul;

g) ariile în care standardele de calitate a mediului stabilite de legislaţie au fost deja depăşite - nu este cazul;

h) ariile dens populate – nu este cazul;

i) peisajele cu semnificaţie istorică, culturală şi arheologică – nu este cazul.

**Caracteristicile impactului potenţial**

a)extinderea impactului: aria geografică şi numărul persoanelor afectate: – impact nesemnificativ;

b) natura transfrontieră a impactului: - nu este cazul;

c) mărimea şi complexitatea impactului: - impact nesemnificativ;

d) probabilitatea impactului – redusă.

e) durata, frecvenţa şi reversibilitatea impactului – reversibil, numai pe perioada realizării lucrărilor de construire.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

***Condiţiile de realizare a proiectului:***

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.

2. Se vor obţine avizele precizate în certificatul de urbanism şi se vor respecta condiţiile

impuse prin aceste avize şi din documentaţia tehnică depusă. Să solicite și să obțină Aviz de la SGA Vaslui.

3. Deşeurile produse vor fi stocate temporar selectiv în spaţii special amenajate; se

interzice abandonarea /stocarea deşeurilor în afara spaţiilor amenajate în acest scop; deşeurile de construcţii se vor depozita la locul stabilit de Primăria comunei Coroiești, iar deşeurile reciclabile se vor valorifica prin agenţi economici autorizaţi.

4. Transportul deşeurilor periculoase /nepericuloase va fi efectuat numai de către firme

autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.

5. Implementarea tuturor măsurilor de protecţie a factorilor de mediu propuse prin proiect

şi descrise în documentaţia care a stat la baza emiterii acestei decizii.

6. Pe parcursul execuţiei lucrărilor se vor lua toate măsurile pentru prevenirea poluărilor

accidentale; se impune refacerea terenurilor afectate de lucrări la starea iniţială.

7. Pe toată durata de realizare a lucrărilor este strict interzis a se efectua descărcări de deşeuri lichide sau solide în ape de suprafaţă sau subterane.

8. Titularul va informa în scris autoritatea publică competentă pentru protecţia mediului ori

de câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea

acesteia, după caz, în conformitate cu prevederile legale.

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia***.

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv, Şef serviciu A.A.A.,**

**Mădălina NISTOR Mihaela BUDIANU**

Întocmit,

**Monica MOCANU**